Opt tone de haine second-hand, retrase de la comercializare de Protecţia Consumatorilor în Brașov / Comisarii au găsit produse neigienizate, cu grad ridicat de uzură, găurite sau murdare
Comisarii pentru Protecţia Consumatorilor Braşov au oprit de la comercializare o cantitate de 8.000 kg de articole de îmbrăcăminte second-hand, în valoare de peste 20.000 de lei, în urma unui control efectuat la o societate comercială din Săcele, transmite Agerpres.
Conform unui comunicat remis, vineri, de Comisariatul Regional pentru Protecţia Consumatorilor Braşov, în cadrul controlului s-a constat că hainele erau ambalate în saci menajeri şi transportate împreună cu cartofi, la verificări fiind găsite produse neigienizate, cu grad ridicat de uzură, găurite, murdare, cu pete şi miros puternic caracteristic cartofilor.
Totodată, operatorul economic a prezentat certificate de curăţare, dezinfecţie şi dezinsecţie şi documente care se refereau la un anumit număr de lot, dar produsele importate nu purtau număr de lot.
"Având în vedere aspectele constatate, nu se permite punerea pe piaţă a acestor produse, fiind considerate produse periculoase", se arată în comunicatul citat.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank